యడ్డీ చేతిలో టూల్ గా మారారా? - TodayNewsHub
యడ్డీ చేతిలో టూల్ గా మారారా?
కర్ణాటకలో జరిగిన రెండు శాసనసభ నియోజకవర్గాల ఉప ఎన్నికల్లో బీజేపీ విజయం సాధించింది. శిర, రాజేశ్వరినగరలో బీజేపీ విజయం వెనక జేడీఎస్ ఉందన్న వ్యాఖ్యలు విన్పిస్తున్నాయి. జేడీఎస్ పోటీ చేయడం వల్లనే బీజేపీ విజయం సాధ్యమయిందని రాజకీయ విశ్లేషకులు సయితం భావిస్తున్నారు. కాంగ్రెస్ మీద ఆగ్రహాన్ని కుమారస్వామి ఈరకంగా తీర్చుకున్నారన్న కామెంట్స్ బాగానే వినపడుతున్నాయి.
తరచూ సమావేశాలు….
జేడీఎస్ నేత, మాజీ ముఖ్యమంత్రి కుమారస్వామి తరచూ ఇటీవల ముఖ్యమంత్రి యడ్యూరప్ప తో సమావేశమవుతున్నారు. నిధుల విషయంలో అని బయటకు చెబుతున్నప్పటికీ కుమారస్వామికి, యడ్యూరప్పకు మధ్య సాన్నిహిత్యం బాగా పెరిగిందంటున్నారు. బీజేపీలో యడ్యూరప్పపై అసంతృప్తి పెరుగుతుండటంతో కుమారస్వామిని యడ్యూరప్ప దగ్గరకు తీస్తున్నారన్న టాక్ వినిపిస్తుంది. ఏదైనా జరిగి తన ముఖ్యమంత్రి పదవికి ఇబ్బంది ఎదురైతే కుమారస్వామి సాయం తీసుకోవచ్చన్న ఆలోచనలో ఉన్నట్లు తెలుస్తోంది.
విడిగా పోటీ చేయడంతో….
అందుకే ముందుగా చేసుకున్న ఒప్పందం ప్రకారం జేడీఎస్ ఉప ఎన్నికల్లో విడిగా పోటీ చేసిందంటున్నారు. దానివల్ల ఓట్లు చీలిపోయి శిర, రాజేశ్వరనగరలో కాంగ్రెస్ ఓటమి చెందింది. గత కొంతకాలంగా కుమారస్వామి కాంగ్రెస్ కు బాగా దూరమయ్యారు. వచ్చే అసెంబ్లీ ఎన్నికల్లోనూ తమ పార్టీ విడిగా పోటీ చేస్తుందని కుమారస్వామి ప్రకటించారు. ఇప్పటికే యడ్యూరప్ప బీజేపీలో తీవ్ర అసంతృప్తిని ఎదుర్కొంటున్నారు.
ఏదైనా జరిగితే…?
కేంద్ర నాయకత్వం సయితం యడ్యూరప్పకు అనుకూలంగా లేదని తెలుస్తోంది. రమేష్ జార్ఖిహోళి నేతృత్వంలో బీజేపీ ఎమ్మెల్యేలు వరస భేటీలు జరుపుతుండటం కూడా యడ్యూరప్ప ఆందోళనకు కారణమని చెప్పాలి. అందుకే అధినాయకత్వం తన పదవి విషయంలో ఏదైనా నిర్ణయం తీసుకున్నా, తనకు అండగా కుమారస్వామి ఉన్నారని చూపించే ప్రయత్నం యడ్యూరప్ప చేస్తున్నారు. కుమారస్వామి కూడా యడ్యూరప్ప అవసరాన్ని గ్రహించి తమ నియోజకవర్గాలకు నిధులు విడుదల చేయించుకునే ప్రయత్నంలో ఉన్నారు.
yaddy chetilo tool gaa marara? - TodayNewsHub
yaddy chetilo tool gaa marara?
karnaatakalo jarigina rendu saasanasabha niyojakavargaala upa ennikallo bgfa vijayam saadhinchindi. shira, rajeshwarinagaralo bgfa vijayam venaka jds undanna vyaakhyalu vinpistunnaayi. jds poty cheyadam vallane bgfa vijayam saadhyamayindani rajakeeya vislaeshakulu sayitam bhaavistunnaaru. congress meeda aagrahaanni kumaraswamy eerakamgaa teerchukunnaranna comments bagane vinapadutunnaayi.
tarachuu samavesali.
jds netha, maji mukhyamantri kumaraswamy tarachuu iteevala mukhyamantri yadyurappa thoo samavesamavutunnaru. nidhula vishayamlo ani bayataku chebutunnappatiki kumaraswamiki, yadyurappaku madhya saannihityam baga perigindantunnaaru. beejeepeelo yadyurappapai asantrupti perugutundatamto kumaraswamini yadyurappa daggaraku teestunnaranna tack vinipistundi. edaina jarigi tana mukhyamantri padaviki ibbandi eduraithe kumaraswamy saayam teesukovachanna aalochanalo unnatlu telustondi.
vidigaa poty cheyadamtho.
anduke mundugaa chesukunna oppandam prakaaram jds upa ennikallo vidigaa poty chesindantunnaru. daanivalla otlu cheelipoyi shira, rajeshwaranagaralo congress otami chendindi. gatha kontakaalamgaa kumaraswamy congress ku baga dooramayyaaru. vache assembley ennikalloonuu tama party vidigaa poty chestundani kumaraswamy prakatinchaaru. ippatike yadyurappa beejeepeelo teevra asantruptini edurkontunnaru.
edaina jarigite?
kendra naayakatvam sayitam yadyurappaku anukuulamgaa ledani telustondi. ramesh jarkhiholi netrutvamlo bgfa emmelyelu varasa bheteelu jaruputundatam kuudaa yadyurappa aandolanaku kaaranamani cheppali. anduke adhinaayakatvam tana padavi vishayamlo edaina nirnayam teesukunna, tanaku andagaa kumaraswamy unnaarani choopinche prayatnam yadyurappa chestunnaru. kumaraswamy kuudaa yadyurappa avasaraanni grahinchi tama niyojakavargaalaku nidhulu vidudala cheyinchukune prayatnamlo unnaaru.